《夜坐》
宋代·林希逸

入夜新凉乍满襟，檐前花竹弄清阴。好时好日随缘住，非月非风得趣深。

书到七篇偏有味，诗留千载待知音。从来一点圆明处，不是禅心是本心。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。